Legal Document

Category: 2077

Text:
37. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΑΜΥΝΗΣ, ΕΜΠΟΡΙΚΗΣ  ΝΑ ΥΤΙΛΙΑΣ ΚΑΙ ΒΙΟΜΗΧΑΝΙΑΣ  ΚΑΙ ΕΝΕΡΓΕΙΑΣ Αριθ. 12159/1768/290 της 4 Απρ./8 Μαΐου  1979 (ΦΕΚ Β' 440) Περί αδειών εισόδου εις θαλασσίας ζώνας ασφαλείας. Έχοντες υπ' όψει: 1.Τας διατάξεις της παρ. 2 και 7 του άρθρ. 37 του Νόμ. 468/76. 2.Τας διατάξεις του δια του από 9 Ιουν. 1948 Β.Δ/τος κωδικοποιηθέντος Νόμου υπ' αριθ. 499/1947 (ΦΕΚ Α' 162) "περί πειθαρχικής εξουσίας των προϊσταμένων των Λιμενικών Αρχών" εν συνδυασμώ προς τας διατάξεις των άρθρ. 136 έως 163 του Ν.Δ. 187/73 "περί Κώδικος Δημοσίου Ναυτικού Δικαίου" (ΦΕΚ Α' 261), αποφασίζομεν: 1.Ορίζομεν, επιφυλασσομένων των διατάξεων της παρ. 9 της παρούσης, τας κατά τόπον λιμενικάς αρχάς ως αρμοδίας δια την έκδοσιν των αδειών εισόδου των πλοίων, υποβρυχίων, πλωτών ναυπηγημάτων ή ατόμων εντός των ζωνών ασφαλείας πέριξ των επί της υφαλοκρηπίδος ή υπεράνω αυτής μονίμων ή προσωρινών εγκαταστάσεων ή πλωτών κατασκευών, των προοριζομένων δι' εργασίας ερεύνης ή εκμεταλλεύσεως υδρογονανθράκων. 2.Δια την χορήγησιν της αδείας απαιτείται η υποβολή αιτήσεως υπό του ενδιαφερομένου εις την αρμοδίαν Λιμενικήν Αρχήν προ επτά τουλάχιστον ημερών πλην της περιπτώσεως, καθ' ην η αίτησις συνοδεύεται υπό εγγράφου συναινέσεως του κατά το άρθρ. 10 του Νόμ. 468/76 Αναδόχου, οπότε αύτη υποβάλλεται προ τριών τουλάχιστον εργασίμων ημερών. 3.α)Εις την αίτησιν δέον όπως αναγράφωνται τα πλήρη στοιχεία του πλοίου, υποβρυχίου ή πλωτού ναυπηγήματος (ως όνομα, λιμήν και αριθμός νηολογίου, διακριτικόν σήμα) δια το οποίον ζητείται η άδεια εισόδου, ως και τα πλήρη στοιχεία ταυτότητος του Πλοιάρχου ή Κυβερνήτου αυτού, η πιθανή διάρκεια χρησιμοποιήσεως και προκειμένου περί απλής διελεύσεως, ο τόπος προελεύσεως και ο τόπος προορισμού. β)Προκειμένου περί αδείας εισόδου ατόμων εις την αίτησιν δέον να αναγράφωνται τα πλήρη στοιχεία τούτων (ως ονοματεπώνυμον, αριθ. δελτίου ταυτότητος ή διαβατηρίου, εθνικότης, ιδιότης), η πιθανή διάρκεια χρησιμοποιήσεως της αδείας, ως και τα πλήρη στοιχεία του χρησιμοποιηθησομένου μέσου και του Κυβερνήτου αυτού.  4.α)Η αρμοδία Λιμενική Αρχή χορηγεί την άδεια μετά σύμφωνον γνώμην του Υπουργείου Βιομηχανίας και Ενεργείας ή Δ.Ε.Π. συμφώνως προς τας διατάξεις του Νόμ. 468/1976. β)Εάν η αίτησις συνοδεύεται υπό εγγράφου συναινέσεως του κατά τα ανωτέρω Αναδόχου δεν απαιτείται γνώμη του Υπουργείου Βιομηχανίας και Ενεργείας ή Δ.Ε.Π. δια την χορήγησιν της αδείας. 5.Εις εκτάκτους περιπτώσεις, ότε εκ της φύσεως των πραγμάτων δεν είναι δυνατή η τήρησις των εν παρ. 2 και 9α της παρούσης προθεσμιών εις την αίτησιν δέον όπως αναγράφεται και ο λόγος, ο καθιστών αναγκαίαν την χορήγησιν της αδείας προ της παρόδου της προθεσμίας ταύτης. 6.Η άδεια χορηγείται είτε δια μίαν είτε δια πλείονας εισόδους είτε δι' ωρισμένον χρόνον, αναλόγως του σκοπού δια τον οποίον αύτη ζητείται. Κατά την χορήγησιν της αδείας η Λιμενική Αρχή δύναται να θέτη περιορισμούς αφορώντας τα πλοία, υποβρύχια ή πλωτά ναυπηγήματα ή τους επιβαίνοντας τούτων ή τους εν γένει επισκέπτας, απαραιτήτους, κατά την κρίσιν αυτής, δια την τήρησιν της δημοσίας τάξεως και ασφαλείας και την ομαλήν λειτουργίαν των εντός της ζώνης ασφαλείας εγκαταστάσεων. Οι περιορισμοί ούτοι δύναται ιδία να αφορούν την θέσπισιν ορίου ταχύτητος, αποστάσεως, διελεύσεως και μέτρων ασφαλείας. 7.Δια τα πλοία, υποβρύχια ή πλωτά ναυπηγήματα και άτομα, τα χρησιμοποιούμενα υπό του κατά την παρ. 2 της παρούσης αποφάσεως Αναδόχου και εργολάβων και υπεργολάβων αυτού κατά την εκτέλεσιν εργασιών ερεύνης και εκμεταλλεύσεως υδρογονανθράκων δεν απαιτείται η χορήγησις αδείας εισόδου εντός της ζώνης ασφαλείας, εφ' όσον ταύτα είναι εφωδιασμένα δια σχετικής εγγράφου βεβαιώσεως του Αναδόχου θεωρημένης προηγουμένως υπό της αρμοδίας Λιμενικής Αρχής. Πλήρης κατάστασις των ανωτέρω πλοίων ή πλωτών ναυπηγημάτων και ατόμων μετά των στοιχείων αναγνωρίσεώς των ή ταυτότητός των, κατά περίπτωσιν, θα κατατίθεται εγκαίρως εις την αρμοδίαν Λιμενικήν Αρχήν. 8.Προκειμένου περί ατόμων απασχολουμένων και πλοίων, υποβρυχίων ή πλωτών ναυπηγημάτων χρησιμοποιουμένων υπό: α)της Δ.Ε.Π. και των εργολάβων και υπεργολάβων αυτής, οσάκις η Δ.Ε.Π. ενεργεί εργασίας ερεύνης και εκμεταλλεύσεως υδρογονανθράκων δι' αυτεπιστασίας συμφώνως προς την περίπτ. α της παρ. 4 του άρθρ. 5 του Νόμ. 468/1976. β)του Δημοσίου και της Δ.Ε.Π. δια την παρακολούθησιν των εκτελουμένων υπό του Αναδόχου εργασιών ερεύνης και εκμεταλλεύσεως υδρογονανθράκων, και γ)του Δημοσίου δια λόγους δημοσίου συμφέροντος, η κατά την παρ. 7 βεβαίωσις χορηγείται εν προκειμένω κατά περίπτωσιν, υπό του Δημοσίου ή της Δ.Ε.Π., κατατιθεμένη εγκαίρως εις την αρμοδίαν Λιμενική Αρχήν μετά της κατά την ανωτέρω παρ. 7 πλήρους καταστάσεως. 9.α)Η άδεια εισόδου των ξένων πολεμικών πλοίων, υποβρυχίων και εν γένει πλωτών μέσων εις τας ζώνας ασφαλείας χορηγείται κατόπιν αιτήσεως του ενδιαφερομένου, η οποία περιέχει τα εις το επόμενον εδάφιον στοιχεία και υποβάλλεται δια της διπλωματικής οδού εις το Υπουργείον Εθνικής Αμύνης/Γενικόν Επιτελείον Ναυτικού προ 7 τουλάχιστον ημερών, εφαρμοζομέ(Αντί για τη σελ. 686,2085(α) Σελ. 686,2085(β) Τεύχος Δ91 - Σελ. 63 Υδρογονάνθρακες 13.Μ.κ.37 νων αναλόγως των παρ. 4α, 5 και 6 της παρούσης αποφάσεως. β)Εις την αίτησιν δέον να αναγράφωνται τα πλήρη στοιχεία τούτων ως το είδος του ξένου πολεμικού πλοίου, υποβρυχίου ή εν γένει πλωτού μέσου, η εθνικότης, το εκτόπισμα, το μήκος, το πλάτος κλπ. ως και ο αριθμός και η ειδικότης των επιβαινόντων ατόμων, αι τυχόν χρησιμοποιηθησόμεναι συχνότητες και η ισχύς του ασυρμάτου, ο σκοπός εισόδου εις την ζώνην ασφαλείας, η πιθανή διάρκεια χρησιμοποιήσεως της αδείας και, προκειμένου περί απλής διελεύσεως, και ο τόπος προορισμού. 10.Αι διατάξεις της παρούσης αποφάσεως δεν εφαρμόζονται επί των πολεμικών πλοίων, υποβρυχίων και εν γένει πλωτών μέσων των ελληνικών ενόπλων δυνάμεων. 11.Οι παραβάται της παρούσης τιμωρούνται κατά τας διατάξεις των παρ. 2 και 7 του άρθρ. 37 του Νόμ. 468/76.